मेले में लगभग 22 देश और 3,000 घरेलू और विदेशी कंपनियां भागीदार के रूप में शामिल होंगी। आईआईटीएफ 2017 का आयोजन भारत व्यापार संवर्धन संगठन (आईटीपीओ) कर रहा है। मेले का आयोजन हालांकि पहले से करीब आधे क्षेत्र पर ही किया जा रहा है लेकिन इसमें सभी राज्यों और केन्द्र शासित प्रदेश भाग लेंगे। उनके लिये अलग से एक बड़ा अस्थायी मंडप बनाया गया है। जहां इन राज्यों के उद्यमी और छोटे कारीगर अपने उत्पादों को प्रदर्शित कर सकेंगे। सीबीईसी ने मेले में खास जीएसटी पेवेलियन भी लगाया है।